Държавен вестник, бр. 103, 2012 г., стр. 41

БРОЙ  103	
Д Ъ Р Ж А В Е Н  В Е С Т Н И К 	
СТР.  41  
4. организират логистичното осигуряване 
на евакуираните и защитата на разсредото­
ченото имущество на съответната територия;
5. осъществяват непосредственото ръко­
водство на СЕП, ЕЦ и МН;
6. организират охраната на територията, 
от която е извършена евакуацията и разсре­
доточаването;
7. организират и координират получаването 
и раздаването на хуманитарни помощи;
8. предоставят информация за проведената 
евакуация и разсредоточаване;
9. извършват и други дейности във връзка 
с провеждането на евакуацията и разсредо­
точаването.
Чл. 18. Организацията на движението по 
маршрутите за евакуация и разсредоточаване 
се извършва от Министерството на вътрешните 
работи (МВР), Министерството на транспорта, 
информационните технологии и съобщенията, 
Министерството на регионалното развитие 
и благоустройството, Министерството на от­
браната и други съставни части на единната 
спасителна система.
Чл. 19. (1) Министерството на транспорта, 
информационните технологии и съобщенията 
организира евакуацията и разсредоточаването 
с железопътен транспорт и съдейства за орга­
низирането с автомобилен, воден и въздушен 
транспорт.
(2) Кметовете на общините съвместно 
с превозвачите, които притежават лиценз 
за извършване на превоз на пътници или 
товари, уреждат необходимите транспортни 
средства, включени в разчетите за евакуация 
и разсредоточаване.
Чл. 20. (1) Оказването на спешна медицинска 
помощ в СЕП, по маршрутите за евакуация, 
в ЕЦ и в МН се организира и извършва от 
Министерството на здравеопазването (МЗ) чрез 
центровете за спешна медицинска помощ и 
други лечебни и здравни заведения, предвидени 
в съответните планове за защита при бедствия.
(2) Хигиенно-противоепидемичните меро­
приятия в МН се организират от съответната 
регионална здравна инспекция.
(3) При провеждане на евакуация на 
територията на повече от една област МЗ 
координира медицинското осигуряване на 
населението съгласно областните планове за 
защита при бедствия.
(4) Контролът по храните в СЕП, маршру­
тите за евакуация, ЕЦ и МН се осъществява 
от Българската агенция по безопасност на 
храните и от областните дирекции по без­
опасност на храните към Министерството на 
земеделието и храните.
Чл. 21. Общественият ред по време на 
евакуация и разсредоточаване се осигурява 
от МВР.
Чл. 22. Логистичното осигуряване на ева­
куацията и разсредоточаването се извършва 
от кмета на общината. 
Раздел ІV
Ред за оповестяване
Чл. 23. Населението се оповестява за на­
чалото на евакуацията и разсредоточаването 
по реда на Наредбата за условията и реда за 
функциониране на Националната система 
за ранно предупреждение и оповестяване на 
органите на изпълнителната власт и населе­
нието при бедствия и за оповестяване при 
въздушна опасност, приета с Постановление 
№ 48 на Министерския съвет от 2012 г. (ДВ, 
бр. 20 от 2012 г.).
Чл. 24. Оповестяването на населението в 
застрашени райони се извършва чрез:
1. Националната система за ранно пре­
дупреждение и оповестяване на органите на 
изпълнителната власт и населението; 
2. локалните системи за оповестяване в 
обектите;
3. електронните съобщителни мрежи и/
или услуги на предприятия, осъществяващи 
електронни съобщения по заявка на МВР;
4. комуникационната среда на МВР и други 
ведомства и организации;
5. ресурсите на единната спасителна система 
и местните средства за масово осведомяване;
6. други средства за оповестяване.
Чл. 25. Съобщението за евакуация трябва 
да съдържа:
1. издаващ орган;
2. дата и час на издаване;
3. точно описание на бедствието или опас­
ността и район, който е или е вероятно да 
бъде засегнат;
4. указания за евакуация съгласно разче­
тите – СЕП, евакуационни маршрути и ЕЦ, 
както и какво евакуиращите се да вземат 
със себе си;
5. време на следващото съобщение.
Раздел V
Провеждане на евакуацията, настаняване и 
връщане на евакуирано население
Чл. 26. (1) Организирането на дейностите 
по чл. 1, ал. 5, т. 3 се извършва от СЕП не­
посредствено след оповестяването.
(2) В СЕП се извършват регистрация и раз­
пределение на евакуиращите се по маршрути 
и ЕЦ и осигуряване на условия за временен 
престой.
(3) В СЕП се създава организация за оп­
тимално използване на превозните средства, 
включително на личните автомобили.
Чл. 27. (1) Приоритетно се евакуират деца, 
болни и възрастни хора. 
(2) Хората от социални, лечебни и здрав­
ни заведения се евакуират, като се полагат 
изискващите се за тях грижи от персонала 
на съответното заведение.